Ha én rózsa volnék (2)
Ha én rózsa volnék,
Hamar elhervadnék;
Senki rám nem nézne,
Senki nem szeretne.

Ne mondj hát rózsádnak,
Engem violádnak;
Egy violát, szegfűt
A nyári nap elsüt.

Ha én galamb volnék,
Hamar elrepűlnék;
Senki rám nem nézne,
Senki nem szeretne.

Ne mondj galambodnak,
Engem madaradnak;
Egy galambfi s madár,
Hamar más ágra száll.

Mondj hát csak hivednek,
Engem kedvesednek;
Mert én hived vagyok,
S holtig az maradok.
Népköltészet